  Анжелика Тихонова корреспондент 2020-тӥ арын Удмуртиын йӧскалык ӵектосъёсты улонэ пыӵатон понна 10 миллиард 440 миллион манет висъялозы. Со сярысь Удмуртилэн тӧроез Александр Бречалов элькунысь Кун Кенешлэн сессияз арлы быдэ радъяськись докладаз вераз. Удмуртия Россилэн азьмуртэныз Владимир Путинэн кичӧлтэм 11 йӧскалык ӵектосъёсы пыриське Йӧскалык ӵектосъёслы но элькунмылэн быдӟым луонлыкъёсызлы луыса асьмелэн улонэз воштыны но выжыосмылы выль Удмуртиез кылдытыны луонлыкмы вань – зол экономикаен, аспӧртэм лулчеберетэн, азинлыко мерлык удысэн Александр Бречалов, Удмуртилэн тӧроезЙӧскалык ӵектосъёс улсын Удмуртиысь ёросъёсын школаосты, нылпи садъёсты, сюресъёсты но лулчеберет объектъёсты тупатъялозы. Вуоно арын кӧня ке хоккей коробкаос но спортъя площадкаос пуктозы. Озьы ик дышетонъя «Точка роста» центръёс, йӧ дворец, IT-клуб но промышленной паркъёс усьтозы. 2020-тӥ арлы ужпумъёс: - элькунысь 250 иськем пала сюресъёсты тупатон; - 10 эмъюртъёсы туала куронъёслы тупась выль тӥрлык вуттон; - 23 нылпи сад усьтон; - 61 ФАП пуктон; - 100 пала мерлыко объектъёсты тупатъян. Дышетон юртъёсты, фельдшер-акушер пунктъёсты, гурт администрациосты но тылпу кысон ёзэтъёсты выли ӝоглыко интернетэн герӟалозы. Интыысь интые ветлӥсь лулчеберет центръёс гурт калык понна ужаны кутскозы. Пусъём, Удмуртиысь Кун Кенешлэн сессияз котькуд йӧскалык ӵектосъя коньдонлэсь быдӟалазэ юнматӥзы.   Тодэ вайытом, арлы быдэ радъяськись докладэз улсын Александр Бречалов вуоно арын льготая эмъюмъёслы 1 миллиард манет висъямын луоз шуыса вераз. Тегъёс: Мерлык Удмуртия тупатъянужъёс АлександрБречалов  